เรื่องร้องเรียน: ควันจากการประกอบอาหารของโรงแรม แมริออท มาร์คีส์ ควีนส์ปาร์ค มักจะเข้ามารบกวนการออกกำลังของเส้นทางวิ่ง สนามบาส สนามตะกร้อและวอลเลย์บอลช่วงเย็นเป็นประจำ กรุณาพิจารณาแก้ไขปล่องควันไม่ให้ลมพัดเข้าสนามกีฬา
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ร่วมกับเจ้าหน้าที่โรงแรมฯ ได้ตรวจสอบการทำงานของปล่องดูดกลิ่นควันจากบริเวณประกอบปรุงอาหาร และระบบการบำบัดกลิ่นของโรงแรมฯ รวมทั้งได้สำรวจบริเวณอุทยานเบญจสิริ พบว่าจะมีกลิ่นอาหารออกมาเป็นระยะๆ ในบริเวณที่เป็นช่องว่างที่มีลมพัดผ่าน  ทั้งนี้เจ้าหน้าที่พิจารณาแล้วจึงได้มีแบบตรวจแนะนำฯ ให้ทางโรงแรมฯ ดำเนินการจัดหามาตรการป้องกันกลิ่นที่เกิดจากการประกอบอาหารบริเวณด้านข้างโรงแรมฯ (ฝั่งที่ติดกับอุทยานเบญจสิริ) นอกจากนี้กำชับทางโรงแรมตรวจสอบและบำรุงรักษาอุปกรณ์ระบบบำบัดกลิ่นให้ใช้งานได้มีประสิทธิภาพ ซึ่งเจ้าหน้าที่โรงแรมฯ ยินดีปฏิบัติตามคำแนะนำ ทั้งนี้ การดำเนินการปรับปรุงแก้ไข กรณีดังกล่าวทางโรงแรมขอระยะเวลาในการดำเนินการ จึงขอความอนุเคราะห์ผู้แจ้งพิจารณาให้ระยะเวลาในการดำเนินการแก้ไข หากผ่านไปเป็นเวลาพอสมควรแล้วยังคงได้รับความเดือดร้อนอยู่ สามารถโทรแจ้งที่ฝ่ายสิ่งแวดล้อมฯ โทร.022495532 ทั้งนี้ ขอขอบคุณในการแจ้งข้อมูลดังกล่าวเป็นอย่างยิ่ง
ความเห็นของผู้แจ้ง: ขอบพระคุณสำหรับการดำเนินการอย่างรวดเร็วครับ ผลที่ได้จะเป็นประโยชน์กับทั้งเด็กและเยาวชนในสวนเป็นจำนวนมากครับ
พื้นที่: แขวงคลองตัน เขตคลองเตย กรุงเทพมหานคร